

**Παρούσα στο Κύπελλο Κύπρου Τραπ 2022 η ηγεσία του ΚΟΑ**

Στην παρουσία της ηγεσίας του Κυπριακού Οργανισμού Αθλητισμού διεξήχθη αυτό το Σαββατοκύριακο το Κύπελλο Κύπρου Τραπ Eneos 2022.

Ο Πρόεδρος του ΚΟΑ Ανδρέας Μιχαηλίδης, ο Αντιπρόεδρος του Οργανισμού Κωστάκης Κουκκουλής και το μέλος του ΔΣ ΚΟΑ Ανδρόνικος Ανδρονίκου βρέθηκαν αυτή την Κυριακή 16 Οκτωβρίου στο Ολυμπιακό Σκοπευτήριο Λάρνακας και παρακολούθησαν από κοντά τις προσπάθειες των σκοπευτών και των σκοπευτριών. Συμμετείχαν, επίσης, στις απονομές των επάθλων στους νικητές, ενώ συνεχάρησαν τους διοργανωτές του Κυπέλλου Κύπρου Τραπ.

Την πρώτη θέση κατέλαβε ο Χριστόφορος Κωνσταντινιδης, τη δεύτερη ο Νικόλας Κυριάκου και την τρίτη ο Σαββίδης Φειδίας.

Η παρουσία της ηγεσίας του ΚΟΑ στη διοργάνωση αποτυπώνει τη σταθερή και διαχρονική στήριξη του Οργανισμού προς το άθλημα της σκοποβολής.